CELEX: 32010D0122
Language: da
Date: 2010-02-25 00:00:00
Title: 2010/122/: Kommissionens afgørelse af 25. februar 2010 om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår en undtaget anvendelse af cadmium (meddelt under nummer K(2010) 1034) (EØS-relevant tekst)

26.2.2010   
            
            
               DA
            
            
               Den Europæiske Unions Tidende
            
            
               L 49/32
            
         KOMMISSIONENS AFGØRELSE
   af 25. februar 2010
   om tilpasning til den videnskabelige og tekniske udvikling af bilaget til Europa-Parlamentets og Rådets direktiv 2002/95/EF for så vidt angår en undtaget anvendelse af cadmium
   (meddelt under nummer K(2010) 1034)
   (EØS-relevant tekst)
   (2010/122/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2002/95/EF af 27. januar 2003 om begrænsning af anvendelsen af visse farlige stoffer i elektrisk og elektronisk udstyr (1), særlig artikel 5, stk. 1, litra b), og
   ud fra følgende betragtninger:
   
               (1)
            
            
               Direktiv 2002/95/EF pålægger Kommissionen at foretage de ændringer, der er nødvendige for at tilpasse listen over de anvendelser, der er undtaget fra kravene i direktivets artikel 4, stk. 1, til den videnskabelige og tekniske udvikling.
            
         
               (2)
            
            
               Det er endnu ikke teknisk og praktisk muligt at erstatte cadmium i farvekonverterende II-VI-lysdioder, uden at ydelsen bliver stærkt forringet. Disse materialer og komponenter bør derfor undtages fra forbuddet. Der bliver imidlertid forsket i cadmiumfri teknologi, og der skulle senest om fire til fem år være erstatninger til rådighed.
            
         
               (3)
            
            
               Direktiv 2002/95/EF bør ændres i overensstemmelse hermed.
            
         
               (4)
            
            
               Kommissionen har i henhold til artikel 5, stk. 2, i direktiv 2002/95/EF, hørt de berørte parter.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra det udvalg, som er nedsat ved artikel 18 i Europa-Parlamentets og Rådets direktiv 2006/12/EF (2) —
            
         VEDTAGET DENNE AFGØRELSE:
   Artikel 1
   Bilaget til direktiv 2002/95/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, 25. februar 2010.
      
         
            På Kommissionens vegne
         
         Janez POTOČNIK
         
            Medlem af Kommissionen
         
      
   
   
      (1)  EUT L 37 af 13.2.2003, s. 19.
   
      (2)  EUT L 114 af 27.4.2006, s. 9.
   
      BILAG
      I bilaget til direktiv 2002/95/EF indsættes følgende punkt 39:
      
         
                     »39.
                  
                  
                     Cadmium i farvekonverterende II-VI-lysdioder (< 10 μg Cd pr. mm2 lysemitterende areal) til brug i halvlederbaserede belysnings- og displaysystemer indtil den 1. juli 2014.«